

Αθήνα, 15 Ιανουαρίου 2019

**Παγκόσμιος Εθελοντικός Καθαρισμός Ακτών 2018:**

**πλαστικά μιας χρήσης στις ελληνικές ακτές**

Τη συμμετοχή **4.082 εθελοντών** σε **124 παράκτιους** και **12 υποβρύχιους καθαρισμούς**, συντόνισε η HELMEPA στη διάρκεια του Μήνα Δράσης για το Θαλάσσιο Περιβάλλον στη χώρα μας, από 15 Σεπτεμβρίου μέχρι 15 Οκτωβρίου 2018. Η πρωτοβουλία αυτή αποτέλεσε μέρος τoυ Παγκόσμιου Εθελοντικού Καθαρισμού Ακτών 2018, της παλαιότερης και μεγαλύτερης στο είδος της παγκόσμιας εκστρατείας, με ετήσια συμμετοχή άνω των 700.000 εθελοντών σε 100 χώρες του κόσμου.

# *P*

***R***

***E***

***S***

***S***

***R***

***E***

***L***

***E***

***A***

***S***

***E***

Στην Ελλάδα, με το σύνθημα ***«Στο κυνήγι του χαμένου… πλαστικού»***και την υποστήριξη του National Geographic - FOX Networks Group Greece ως Στρατηγικό Συνεργάτη Επικοινωνίας,μικροί και μεγάλοι καθάρισαν συνολικά **75 χιλιόμετρα** ακτογραμμής συλλέγοντας και καταγράφοντας σε ειδικά δελτία **5 τόνους απορριμμάτων**, από τους οποίους τα **880 κιλά ανακυκλώθηκαν** σε συνεργασία με την Ελληνική Εταιρία Αξιοποίησης Ανακύκλωσης (Ε.Ε.Α.Α.).

Η καταγραφή των απορριμμάτων από τους εθελοντές έχει αξία καθώς παρουσιάζει μια εικόνα της περιβαλλοντικής κατάστασης των ακτών της χώρας μας μετά την επίσκεψη εκατομμυρίων Ελλήνων και ξένων παραθεριστών το περασμένο καλοκαίρι.

Στα **121.959** τεμάχια απορριμμάτων που συνέλλεξαν οι εθελοντές περιλαμβάνονται από μικρά κομμάτια θρυμματισμένου πλαστικού μέχρι μεταλλική ψησταριά!

|  |
| --- |
| **Τα 10 πολυπληθέστερα απορρίμματα στις ελληνικές ακτές** |
|  Είδος | Τεμάχια |
| 1. Αποτσίγαρα
 |  31.524 |
| 1. Πλαστικά καπάκια μπουκαλιών
 |  12.049 |
| 1. Κομμάτια πλαστικού άνω των 2,5 εκ.
 |  12.016  |
| 1. Καλαμάκια
 |  11.354 |
| 1. Κομμάτια φελιζόλ άνω των 2,5 εκ.
 |  5.887 |
| 1. Πλαστικά μπουκάλια
 |  5.810 |
| 1. Πλαστικά ποτήρια και καπάκια μιας χρήσης
 |  5.239 |
| 1. Πλαστικές σακούλες
 |  3.636 |
| 1. Κομμάτια χαρτιού άνω των 2,5 εκ.
 |  3.572 |
| 1. Γυάλινα μπουκάλια και σπασμένα κομμάτια
 |  2.822 |

**-//-**

-2-

Αν και τα αποτσίγαρα συνεχίζουν να αποτελούν το πολυπληθέστερο απόρριμμα στις ελληνικές ακτές, κυρίαρχα στην πρώτη δεκάδα και το 2018 παραμένουν τα **πλαστικά μιας χρήσης** όπως μπουκάλια και καπάκια, ποτήρια, καλαμάκια και σακούλες, που σχετίζονται με δραστηριότητες αναψυχής στην παράκτια ζώνη. Ενδεικτικά σημειώνεται ότι αυτά τα πλαστικά αποτελούν το **32%** του συνόλου των απορριμμάτων στη φετινή εκστρατεία, δηλαδή περίπου **1 στα 3 απορρίμματα**, ενώ πριν μια δεκαετία, το 2008, αποτελούσαν μόνο το 13% του συνόλου των απορριμμάτων.

Η σημαντική αυτή αύξηση της ρύπανσης των ακτών με πλαστικά μιας χρήσης δεν είναι μονάχα ελληνικό φαινόμενο, αλλά παγκόσμια τάση που συνδέεται με τη ραγδαία αύξηση της παραγωγής και χρήσης τους σε όλες τις χώρες του κόσμου. Αυτός είναι και ο βασικός λόγος που οδηγεί διακρατικούς οργανισμούς όπως η Ευρωπαϊκή Επιτροπή, κυβερνήσεις και μεγαλουπόλεις στην επιβολή υποχρεωτικών μέτρων για τη μείωση των πλαστικών μιας χρήσης και την πρόληψη της ρύπανσης.

   Ακόμη, οι εθελοντές βρήκαν στις ακτές και μάζεψαν **2.590** αλουμινένια κουτιά αναψυκτικών και **1.390** μεταλλικά καπάκια μπουκαλιών, **2.152** πλαστικές και **1.369** χάρτινες συσκευασίες τροφίμων, **1.743** πακέτα και συσκευασίες τσιγάρων/καπνού, **1.452** κομμάτια σχοινί/σπάγγο, **1.150** κομμάτια παλέτας/ξύλου, **1.111** αναπτήρες, **1.036** είδη προσωπικής υγιεινής, **1.035** τμχ συσκευασιών φελιζόλ για αλιεύματα, **573** κομμάτια αλιευτικών διχτυών και  **504** πετονιάς, **803** τμχ υφασμάτινου ρουχισμού, **24** σαγιονάρες και **12** παπούτσια, **761** οικοδομικά υλικά, **591** παιδικά παιχνίδια, **438** κονσέρβες, **428** πλαστικά δοχεία καθαριστικών/λαδιού, **153** ελαστικά οχημάτων, **223** οικιακές μπαταρίες και **5** αυτοκινήτου, **115** σημαδούρες, **45** ηλεκτρικές συσκευές, **6** πλαστικές καρέκλες και μεταλλικό τραπέζι, **4** μεταλλικά καρότσια σούπερ μάρκετ, **3** ξαπλώστρες και **4** ομπρέλες παραλίας, **2** πορτοφόλια με **18** νομίσματα, **3** πιπίλες,  ένα ταψί, μεταλλική ψησταριά και **2** σχάρες ψησίματος!

Στις δράσεις συμμετείχαν με ενθουσιασμό παιδιά και νέοι, μέλη των προγραμμάτων «Παιδική HELMEPA» και «Ναυτίλοι» αντίστοιχα καθώς και άλλοι μαθητές και εκπαιδευτικοί, Οργανισμοί Τοπικής Αυτοδιοίκησης και αξιωματικοί του Λιμενικού Σώματος, μέλη περιβαλλοντικών οργανώσεων και ναυτικών ομίλων, δύτες και απλοί πολίτες. Στους συντονιστές των δράσεων, στα παιδιά και τους νέους η HELMEPA απένειμε **1.453 αναμνηστικά Διπλώματα Συμμετοχής** σε αναγνώριση του εθελοντικού τους έργου. Επίσης, οι ακόλουθες εταιρείες-Μέλη της HELMEPA οργάνωσαν και πραγματοποίησαν εθελοντικούς καθαρισμούς ακτών με τη συμμετοχή στελεχών και των οικογενειών τους:

* Danaos Shipping Co. Ltd
* DNV GL
* ENESEL S.A.
* Ionia Management S.A.
* LAMDA Flisvos Marina Α.Ε.
* Polembros Shipping
* Tsakos Columbia Shipmanagement (TMC) S.A.

-3-

Πλήρης κατάλογος όσων συμμετείχαν στον Παγκόσμιο Εθελοντικό Καθαρισμό Ακτών 2018 στην Ελλάδα βρίσκεται στον ακόλουθο σύνδεσμο: <http://helmepa.gr/wp-content/uploads/2019/01/2018-ICC-FOREIS.pdf>

Οι δράσεις του Παγκόσμιου Εθελοντικού Καθαρισμού Ακτών προβλήθηκαν από εθνικά και τοπικά ΜΜΕ συμβάλλοντας έτσι στην ευρύτερη ευαισθητοποίηση των τοπικών κοινωνιών για την ανάγκη πρόληψης της ρύπανσης ακτών και θαλασσών με απορρίμματα. Η HELMEPA ευχαριστεί θερμά το National Geographic -
FOX Networks Group Greece και τα άλλα ΜΜΕ για την υποστήριξη τους
στην εκστρατεία και συγχαίρει όλους τους φορείς και εθελοντές
γιατί με τη συμμετοχή τους σε αυτές τις πρωτοβουλίες δίνουν το παράδειγμα μιας πιο υπεύθυνης συμπεριφοράς προς το παράκτιο και θαλάσσιο περιβάλλον της πατρίδας μας.

**Για περισσότερες πληροφορίες:**

Τομέας Περιβαλλοντικής Ενημέρωσης HELMEPA

Tηλ. 210-9343088, email environment@helmepa.gr